სმირნოვების მუზეუმი

სმირნოვების მუზეუმი – ხელოვნების მუზეუმი თბილისში. განთავსებულია არქიტექტორ ოტო სიმონსონის მიერ XIX საუკუნის 60-იან წლებში აგებულ იმპერატორის კარის ფრეილინა ალექსანდრა სმირნოვა-როსეტის (1809-1882 წწ.) შვილის სახლში. მისმა შთამომავალმა მიხეილ სმირნოვმა 1985 წელს საქართველოს საჩუქრად გადასცა სახლი და მის წინაპართა კუთვნილი საოჯახო რელიქვიები, რომელთა ბაზაზეც დაფუძნდა მუზეუმი.

კოლექცია
ამჟამად მუზეუმში დაცულია: XVIII-XIX საუკუნეების ფერწერის (ფ. ვინტერჰალტერი, ი. აივაზოვსკი, ფ. კრიუგერი და სხვ.), სკულპტურის, ლითოგრაფიის, გამოყენებითი ხელოვნების ნიმუშები; XVIII-XX საუკუნეების დასაწყისის ევროპული და რუსული წარმოების ავეჯი, საოჯახო და პირადი მოხმარების საგნები, უნიკალური ბიბლიოთეკა, მდიდარი ფოტო და დოკუმენტური მასალა.

მუშაობს ყოველდღე, ორშაბათის გარდა, 11 სთ-დან – 18 სთ-მდე.

რესურსები ინტერნეტში
 ოფიციალური საიტი
 სმირნოვების მუზეუმი
 სმირნოვების მუზეუმის ფეისბუკის გვერდი

კატეგორია:თბილისის მუზეუმები
კატეგორია:1985 წელს დაარსებული მუზეუმები